**PASKAIDROJUMA RAKSTS   
Madonas novada pašvaldības saistošajiem noteikumiem Nr. 23 “Par aizliegumu ģenētiski modificēto kultūraugu audzēšanai Madonas novadā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta satura izklāsts | Saskaņā ar Administratīvi teritoriālo reformu, atbilstoši Administratīvo teritoriju un apdzīvotu vietu likumam, ar 2021.gada 1.jūliju ir izveidots jauns Madonas novads. Administratīvo teritoriju un apdzīvotu vietu likuma Pārejas noteikumu 17. punktā ir noteikts, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus saistošos noteikumus.  Ģenētiski modificēto organismu aprites likuma 22. panta otrajā un trešajā daļa noteikts, ka pašvaldība, ievērojot sociālekonomiskos, klimatiskos vai vides apstākļus vai izvērtējot lauksaimnieciskās darbības metodes, pēc savas iniciatīvas vai uz personas priekšlikuma pamata ar pašvaldības saistošajiem noteikumiem var noteikt aizliegumu ģenētiski modificēto kultūraugu audzēšanai attiecīgajā administratīvajā teritorijā vai tās daļā uz laiku, kas nav īsāks par pieciem gadiem.  Ģenētiski modificēto kultūraugu audzēšana rada potenciālu negatīvo ietekmi uz Madonas novadā esošajām īpaši aizsargājamām teritorijām un biotopiem, kā arī vienlaikus var izplatīties kaimiņu pašvaldību teritorijās, kurās ir spēkā aizliegumi ģenētiski modificētu kultūraugu audzēšanai. |
| 2. Projekta nepieciešamības pamatojums | Saskaņā ar Administratīvo teritoriju un apdzīvotu vietu likuma Pārejas noteikumu 17. punktu Madonas novada pašvaldībā tika izvērtēti Cesvaines novada pašvaldības, Ērgļu novada pašvaldības, Lubānas novada pašvaldības un Madonas novada pašvaldības pieņemtie saistošie noteikumi par aizliegumu ģenētiski modificēto kultūraugu audzēšanai, un izstrādāti jauni saistošie noteikumi, kas nosaka aizliegumu ģenētiski modificēto kultūraugu audzēšanai visā Madonas novada administratīvajā teritorijā 10 (desmit) gadus no šo saistošo noteikumu spēkā stāšanās dienas. |
| 3. Informācija par plānoto projekta ietekmi uz pašvaldības budžetu | Nav nosakāms |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Projekts ierobežo saimniecisko darbību, neļaujot veikt ģenētiski modificētu kultūraugu audzēšanu, un vienlaikus rada pozitīvu efektu saimnieciskās darbības veicējiem, kas nodarbojas vai plāno nodarboties ar bioloģisko lauksaimniecību. |
| 5. Informācijas par plānoto projekta ietekmi uz administratīvajām procedūrām | Projekts nerada ietekmi uz administratīvajām procedūrām. |
| 6. Konsultācijas ar privātpersonām | Sabiedrība tika informēta par nodomu noteikt aizliegumu ģenētiski modificēto kultūraugu audzēšanai. Paziņojums tika publicēts Madonas novada informatīvā izdevuma "Madonas novada Vēstnesis" 2022. gada maija izdevumā un Madonas novada pašvaldības mājaslapā [www.madona.lv](http://www.madona.lv) 2022. gada 19. maijā, nosakot priekšlikumu un iebildumu iesniegšanas termiņu – 18. jūnijs. Minētajā termiņā netika saņemts neviens priekšlikums vai iebildums. |

Domes priekšsēdētājs A.Lungevičs